CELEX: 62015CN0338
Language: et
Date: 2015-07-07 00:00:00
Title: Kohtuasi C-338/15 P: Claire Staeleni 7. juulil 2015 esitatud apellatsioonkaebus Üldkohtu (neljas koda) 29. aprilli 2015. aasta otsuse peale kohtuasjas T-217/11: Claire Staelen versus Euroopa Ombudsman

7.9.2015   
            
            
               ET
            
            
               Euroopa Liidu Teataja
            
            
               C 294/43
            
         Claire Staeleni 7. juulil 2015 esitatud apellatsioonkaebus Üldkohtu (neljas koda) 29. aprilli 2015. aasta otsuse peale kohtuasjas T-217/11: Claire Staelen versus Euroopa Ombudsman
   (Kohtuasi C-338/15 P)
   (2015/C 294/55)
   Kohtumenetluse keel: prantsuse
   
      Pooled
   
   
      Apellant: Claire Staelen (esindaja: V. Olona)
   
      Teine menetlusosaline: Euroopa Ombudsman
   
      Apellandi nõuded
   
   
               —
            
            
               tühistada Üldkohtu 29. aprilli 2015. aasta otsus kohtuasjas T-217/11 (Staelen vs. Euroopa Ombudsman);
            
         
               —
            
            
               sellest tulenevalt rahuldada apellandi nõuded hüvitada mittevaraline kahju, mis tekitati vastuolulise tegevusega, apellandi hinnatud summas 50  000 eurot;
            
         
               —
            
            
               teha otsus vastavalt apellandi nõuetele esimeses kohtuastmes, välja arvatud varalise kahju hüvitamise nõue;
            
         
               —
            
            
               mõista mõlema kohtuastme kohtukulud välja vastustajalt.
            
         
      Väited ja peamised argumendid
   
   Apellant esitab oma kaebuse põhjenduseks kuus väidet, mis kõik tuginevad õigusnormi rikkumisel ja faktide moonutamisel.
   Esiteks leiab apellant, et Üldkohus rikkus õigusnormi ning moonutas fakte, kui apellandile keelduti ombudsmani juurdlusest. Üldkohus moonutas ka kaebuse eset.
   Teiseks väidab ta, et Üldkohus rikkus õigusnormi, kui ta tõlgendas vääralt ELTL artiklit 228 ja otsust 94/262 (1), jättes need ilma kasulikust mõjust.
   Kolmandaks märgib ta, et Üldkohus moonutas fakte seoses suutlikkuse nimekirja kandmise diskrimineerimise kestusega.
   Neljandaks heidab ta ette, et Üldkohus moonutas fakte ja rikkus õigusnormi, kui ta järeldas, et ombudsman ei rikkunud läbipaistvus- ja hoolitsuskohustust.
   Viiendaks heidab ta ette, et Üldkohus hoidis kõrvale Euroopa Parlamendi presidendi 23. veebruari 2003. aasta otsuse ning hea haldustava kohaldamisest.
   Viimaseks leiab ta, et Üldkohus eksis, kui ta sedastas, et ombudsman ei pidanud uurima konkursitoimiku hävitamist.
   
      (1)  Euroopa Parlamendi 9. märtsi 1994. aasta otsus 94/262/ESTÜ, EÜ, Euratom, ombudsmani ülesannete täitmist reguleeriva korra ja üldtingimuste kohta (EÜT L 113, lk 15).